Държавен вестник, бр. 54, 2025 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  54
и да координира съвместно със секретаря 
на Комисията подготовката на информация 
и документация във връзка с дейността на 
Комисията по чл. 10.
(10) При настъпили промени в служеб­
ното качество на лицата, представляващи 
държавни органи и други организации в 
Комисията, ръководителите им уведомяват 
в най-кратък срок писмено председателя на 
Комисията за тези обстоятелства и посочват 
име, длъжност, електронна поща и телефон 
за контакт на лицето (титуляр) и неговия 
заместник (резервен член), които ще предста­
вляват държавния орган или организацията 
в Комисията.
(11) При настъпили промени в служебното 
качество на определените по ал. 9 служители 
от администрацията на държавните органи 
ръководителите им уведомяват в най-кратък 
срок писмено председателя на Комисията за 
тези обстоятелства и посочват име, длъжност, 
електронна поща и телефон за контакт на 
лицето, което ще изпълнява функцията по 
чл. 9.
Чл. 5. (1) В дейността на Комисията 
участват като наблюдатели представители 
на юридически лица с нестопанска цел, 
висши училища и научноизследователски 
институти, които имат предмет на дейност, 
свързана с безопасността на движението по 
пътищата, в т.ч. обучение по безопасност 
на движението по пътищата, подготовка на 
водачи на моторни превозни средства, пътно 
инженерство, осъществяване на превоз на 
пътници и товари, автомобилна индустрия, 
застраховане, различни форми на подкрепа 
за безопасността на движението по пътищата, 
развитие на икономически, хуманитарни и 
социални науки в областта на безопасността 
на движението по пътищата и други свързани 
дейности.
(2) Наблюдателите имат всички права на 
членове на Комисията, без да участват при 
формирането на кворума и в гласуването.
(3) За участие в дейността на Комисията 
лицата по ал. 1 подават писмено заявление 
до председателя є, към което прилагат:
1. устройствен акт на организацията, ко­
гато той не е публично достъпен;
2. анкетен лист за дейността на организа­
цията по образец, утвърден от председателя 
на Комисията и публикуван на интернет 
страницата на Държавна агенция „Безопас­
ност на движението по пътищата“.
(4) Заявлението по ал. 3 се разглежда на 
заседание на Комисията в присъствието на 
подалото го лице и се подлага на гласуване 
от членовете на Комисията.
(5) Допускането и изключването на на­
блюдател по реда на чл. 7, ал. 2 става въз 
основа на гласовете на повече от половината 
от членовете на Комисията.
(6) Председателят на Комисията може да 
изисква от лицата по ал. 1, които са полу­
чили статут на наблюдатели, да представят 
информация за дейността си, свързана с 
безопасността на движението по пътищата.
(7) Участието на организация като наблю­
дател в Комисията се прекратява при:
1. подаване на писмено заявление до 
председателя на Комисията от наблюдател 
за прекратяване на участието;
2. извършване на системни нарушения на 
разпоредбите на тези правила;
3. прекратяване на дейността на органи­
зацията.
Чл. 6. Председателят на Комисията може 
да покани за участие в заседанията на Ко­
мисията без право на глас представители на:
1. други държавни органи, невключени в 
състава є;
2. органи на местното самоуправление;
3. средства за масово осведомяване;
4. други организации и физически лица, 
които имат отношение към безопасността на 
движението по пътищата.
Чл. 7. (1) Администрирането на дейността 
на Комисията се осъществява от Държавна 
агенция „Безопасност на движението по пъ­
тищата“.
(2) Необходимите финансови средства за 
дейността по ал. 1 се осигуряват от бюджета 
на Държавна агенция „Безопасност на дви­
жението по пътищата“.
Чл. 8. Членовете на Комисията, наблюдате­
лите и привлечените представители на други 
организации не получават възнаграждение 
за участието си в дейността на Комисията.
Чл. 9. Секретар на Комисията е служител 
на Държавна агенция „Безопасност на движе­
нието по пътищата“, определен със заповед 
на председателя на агенцията.
Г л а в а  т р е т а
ДЕЙНОСТ НА КОМИСИЯТА
Чл. 10. Комисията:
1. провежда заседания за диалог и сътруд­
ничество между държавните органи, други 
организации и обществеността при консул­
тиране по въпроси с обществено значение за 
безопасността на движението по пътищата в 
съответствие с визията и целите на Нацио­
налната стратегия за безопасност на движе­
нието по пътищата в Република България и 
произтичащите от нея документи;
2. предлага чрез членовете и наблюдате­
лите подходи, методи и мерки за развитие 
на държавната политика по безопасност на 
движението по пътищата, в т.ч. посредством 
институционални, организационни, законо­
дателни и финансови механизми;